ערוץ הקניות

ערוץ הקניות היה ערוץ טלוויזיה ישראלי מסחרי שהתמחה בהצגת ומכירת מוצרי צריכה לקהל הצופים ששודר ב-HOT, YES, STINGTV, פרטנר TV ובסלקום tv. ב-25 ביולי 2024 סיים את שידוריו בטלוויזיה, אך שידורי הערוץ ופעילותו ממשיכים באתר האינטרנט.לאחר זמן קצר גם אתר האינטרנט נסגר. הזיכיון לערוץ ניתן באפריל 1995 לתקופה של 6 שנים, עם אופציה להארכה ל-6 שנים נוספות, לקבוצת משקיעים שזכתה במכרז בו התמודדו 4 קבוצות. הקבוצה הזוכה כללה את: פרסום דחף, יצוא השקעות, גלובוס גרופ, כלל-סחר, ישאל, ערי סטימצקי, גד פרופר, חברת הקטלוגים "עסקה טובה", וערוץ הקניות האמריקני VIATV. לאחר שהערוץ צבר הפסד של כ-43 מיליון שקל בשנתיים הראשונות להפעלתו, מכרו רוב המשקיעים את חלקם לחברת פרסום דחף שהחזיקה 80% מהמניות. ב-1999 הודיע הערוץ על הקמת רשת חנויות ארצית, לאחר שכבר הפעיל נקודות מכירה ביפו, בירושלים ובבאר-שבע בהם שווקו בעיקר עודפים שלא נמכרו במסגרת השידורים בערוץ. בשנת 2002 עתר הערוץ לבג"ץ נגד המועצה לשידורי כבלים ולשידורי לוויין כדי למנוע מתן רישיונות לערוצים מתחרים, לא על בסיס מכרז וזיכיון כפי שנדרש מערוץ הקניות. אחר כך משך את העתירה. בשנת 2005, הושקו לבסוף שני ערוצים מתחרים, ערוץ נטאקשן 333, שהיה מבוסס על אתר הקניות נטאקשן באינטרנט של חברת נטוויז'ן, וערוץ 444 TVmall. שני הערוצים הפסיקו לשדר לאחר פחות משנתיים. בינואר 2007, ביקש ערוץ הקניות הארכה לזיכיון השידור שלו, אך שר התקשורת, אריאל אטיאס, החליט שלא להאריך את הזיכיון על פי המלצת מועצת הכבלים והלוויין, לפיה יש להעביר את השידור של הערוץ למתכונת של רישיון ולא על בסיס זיכיון מוגבל בזמן. בפברואר 2008 הוסכם לבסוף על הארכת הזיכיון ב-10 שנים נוספת. בשנת 2014 עבר הערוץ מיתוג מחדש והחל לשדר באיכות HD. ב-25 ביולי 2024, אחרי קרוב ל-30 שנה של שידורי הערוץ בטלוויזיה, ערוץ הקניות הפסיק את שידוריו, אך ממשיך בפעילות האונליין המלאה שלו. בכל תוכנית (למעט "TV שופ אמריקה") יש מנחה אשר מציג את המוצרים שיהיו בתוכנית, בתחילת התוכנית ובסופה. כל מוצר מוצג על ידי סרטון קצר של עד 5 דקות. במהלך השידור מזכיר המנחה את המוקד הטלפוני ואת אתר האינטרנט של הערוץ, דרכם ניתן לרכוש את המוצרים. בכל חודש יש יום צילום מרוכז, בו מצלמים כ-15–20 סרטונים. הערוץ משדר 24 שעות ביממה במשך כל השנה (אך לא ביום כיפור ובימי זיכרון ממלכתיים בישראל). שידורי הרצף מתחילים בשעה 14:00 ונמשכים עד חצות. בשאר שעות היום משדרים את התוכניות בשידור חוזר. משרדי הערוץ ממוקמים בשדרות ירושלים בתל אביב-יפו. מנכ"ל הערוץ הוא אורן ז'ורבין. הערוץ שודר ללקוחות HOT, YES, STINGTV, סלקום tv, ופרטנר TV באפיק 21 עד לסיום שידוריו ב-25 ביולי 2024. לערוץ חנויות פיזיות בתל אביב, חיפה ובאר שבע. את מוצרי הערוץ ניתן לרכוש בארבע דרכים: קנייה בחנויות הפיזיות, באמצעות מוקד השירות של הערוץ, רכישה באתר הערוץ, או הזמנה ביישומון הערוץ. ירון פאר עופר ברקן עופר פאר לובו ויזנר בועז הלחמי ענת בירן פרוסט ליאת כרמלי סיגל גינצבורג בר גרינוולד שרון קנת אורי בלק יהודה בן סעדון אורית מרום פיני איתן נועה לב עינב גלילי עודד מנסטר אורלי וילנאי פדרבוש חנן גולדבלט רון לבנטל דידי הררי מוצר היום – הערוץ בוחר מוצר ומוסיף עליו הנחה, מחצות עד חצות או עד גמר המלאי (המוקדם מביניהם). המובחרים – מוצגים המוצרים הנמכרים ביותר. TV שופ אמריקה – המוצרים הנמכרים ביותר בעולם. חדשות הקניות – מוצרים ומבצעים חדשים. חיטובים – מוצרי ספורט, דיאטה וטיפוח. עיצובים – רהיטים לבית ולגן. יופי של תכשיט – תכשיטים, שעונים ועוד מוצרים שניתן "לענוד" אותם. דיגיטל שופ – מוצרי חשמל, אלקטרוניקה, מחשבים ותקשורת. בישולים – כלים ואבזרים למטבח. חיים קלים – מוצרים ופטנטים שהופכים משימות קשות ומסובכות לקלות ופשוטות. המכרז הבטוח – תוכנית בה נותנים מבצע מיוחד החל משעה 19:50 עד השעה 00:00 למחרת (או עד גמר מלאי המוצר הנמכר). דיל אקספרס – דיל מיוחד אשר נמצא בתוכניות הערוץ השונות. עד הבית – מוצרים לבית ולגינה אתר האינטרנט הרשמי של ערוץ הקניות תנאי הרישיון של ערוץ הקניות, באתר משרד התקשורת אלעד רובינשטיין, ערוץ הקניות: המוכרים והמכורים, באתר ynet, 21 במרץ 2008 אייל דץ, ‏מסך הכסף, באתר ‏מאקו‏, 26 באוגוסט 2015 יונתן כיתאין, ‏"להביא צופים לערוץ הקניות נהיה קשה ויקר משנה לשנה", באתר גלובס, 25 באוקטובר 2016 שושנה חן, ערוץ הקניות לא יתחסל, באתר "ידיעות אחרונות", 2 בנובמבר 2017 שידור חי באתר ערוץ הקניות אביבה קרול, ‏ערוץ הקניות מחפש קונים, באתר גלובס, 20 ביולי 1997 שי שלו, ‏הפסד של 43 מ' ש' בשנתיים, שיכנע את זלמן שובל להפרד מחלקו בערוץ הקניות, באתר גלובס, 21 בספטמבר 1997 אביבה קרול, ‏ערוץ הקניות - פיטורים קיצוצים והפסדים, באתר גלובס, 29 בינואר 1998 ערוץ הקניות מקים רשת חנויות ארצית, באתר גלובס, 14 בפברואר 1999 התחילו ההליכים לאישור שני ערוצי קניות נוספים, באתר הארץ, 27 ביולי 2001 שמואל דקלו, ‏ערוץ הקניות מבקש מבג"ץ למנוע מתן רשיונות לערוצים מתחרים, באתר גלובס, 20 במרץ 2002 רוני קורן-דינר, ערוץ הקניות משך העתירה לבג"ץ נגד ערוץ TV Mall, באתר הארץ, 3 במרץ 2003 רוני קורן-דינר, נטוויז'ן משיקה את ערוץ הקניות האינטראקטיווי - נטאקשן 333, באתר TheMarker‏, 10 באפריל 2005 שי שלו, ‏אחרי שלוש דחיות, ערוץ TVmall מתוכנן לעלות לאוויר באפריל, באתר גלובס, 20 בפברואר 2005 רוני קורן-דינר, ערוץ הקניות TVMall ירד מן האוויר, באתר הארץ, 28 באוגוסט 2006 ערוץ הקניות מבקש הארכה נוספת לזיכיון, באתר גלובס, 16 בינואר 2007 יעל גאוני, ‏ערוץ הקניות יסיים את פעילותו במתכונתו הנוכחית בסוף 2007, באתר גלובס, 4 ביוני 2007 טביב זליקוביץ,', ערוץ הקניות קיבל זיכיון ל-10 שנים נוספות, באתר הארץ, 18 בפברואר 2008 ערוץ הקניות עובר מיתוג מחדש בהשקעה של 250 אלף שקל, באתר גלובס, 15 במאי 2014 רן בוקר, אחרי כ-30 שנה: ערוץ הקניות ייסגר, באתר ynet, 25 ביוני 2024 נבו טרבלסי, ‏אחרי כמעט 30 שנה: ערוץ הקניות יפסיק את שידוריו בחודש הבא, באתר גלובס, 25 ביוני 2024